google/wiki40b huggingface dataset:
Aldur Vunk

Aldur Vunk (sündinud 2. septembril 1959) on eesti ajaloolane ja arheoloog, Pärnu Muuseumi direktor.

Elulugu

Vunk õppis 1966–1977 Pärnu 1. Keskkoolis, 1986–1991 Tartu Ülikoolis (mittestatsionaarselt) ajaloo erialal. Ta kaitses 2001. aastal eksternina magistrikraadi tööga "Eesti keskaegsed ahjupotid ja -kahlid: dateerimise, tehnoloogia ja tõlgendamise aspekte peamiselt Pärnu leidude põhjal" ning 2003. aastal doktorikraadi tööga "Ristisõjad ja palverännakud Eestis 12.–16. sajandil: uurimus nende iseloomust ja alatüüpidest". Aastail 1991–1998 oli ta Pärnu linnaarheoloog, alates aastast 1998 on ta Pärnu Muuseumi direktor. 1988–1992 oli ta Sütevaka Seltsi esimees, 1999–2000 ja 2001–2002 Pärnu Linnavolikogu liige.
Vunk on Isamaa ja Res Publica Liidu liige.
Voog

Voog (ingl flux) on suurus, mis iseloomustab energia või aine siiret läbi teatava ristlõike. Füüsikas on voog laetud osakeste või nende tekitatud välja, elektromagnetlainete vms liikumine.
Ferni kuru

Ajalugu

Kuru tekkis, kui hiiglaslik maalihe (tegelikult terve mäe kokkuvarisemine, umbkaudse mahuga 1 km³; suuruselt kolmas maalihe üldse Ida-Alpides) täitis osa orust kõrgusega 300–400 m, laotades rahne kuni 16 km kauguseni. Kuigi algselt arvati, et see juhtus vähemalt 12 000 aastat B.P. tugeva temperatuuri tõusu ja intensiivse äravoolu tagajärjel pärast viimase jääaja lõppu, näitas juba 1940. aastal läbi viidud õietolmu analüüs, et vanust ei ole enam kui 4000 aastat (s.t., et sündmus toimus aastal 2000 eKr), hinnangut kinnitas sisuliselt radiosüsinikumeetod 1960. aastatel. Kasutades uraani-tooriumimeetodit, väitsid Innsbrucki Ülikooli teadlased, kes avaldasid oma andmed 2007. aastal, sündmuse ajaks 4150 +/- 100 aastat B.P., s.t., 22. sajandi eKr, mis vastab alpineoliitikumi viimastele etappidele.
Maastikku liigestab rida järvi, millest suurim on Blindsee. Arvatakse, et enamus nendest on tekkinud maalihetes.

Liiklus ja transport

Esimene püsiv Ferni kuru ületav maantee oli roomlaste Via Claudia Augusta, mis ühendas Raetia provintsi Põhja-Itaaliaga. Sellel oli eelis Arlbergi ees, sest see oli suhteliselt läbitav isegi talvel.
Tänapäeval on maantee tuntud kui Fernpass Straße (B 179). See ühendab Reutte läbi Lermoosi tunneli Tarrenzi ja Imstiga. B 187 ja B 189 kaudu saab sealt ka Garmisch-Partenkirchenisse Saksamaal. See ühendab ka Lechi oru Inni oruga. Seetõttu kannab see rohkem liiklust, kui peaaegu ükski teine kuru Ida-Alpides, peale Brenneri kuru. Kõige järsem kalle on 8 % ning kõrguste vahe Reutte ja kuru vahel on 359 m. Teisel pool on kõrguste vahe Telfsiga 579 m.
Paragrahv (ansambel)

Ajalugu

PARAGRAHV
tegutses Kilingi - Nõmmes ja on põhimõtteliselt välja kasvanud bändist nimega DUFF -(Laul -Rood ,1Kitarr -Mallu ,Bass - Gen ,Trummid -Kekkonen , 2Kitarr -Karu) mis paistis silma oma nooruse ja hea lüürikaga . Võrreldes DUFF-iga on muusika muutunud kiiremaks ja ka pillimängu oskus on veidi täiustunud. Paragrahvi koosseis hetkel Laul -Läsu , Kitarr -Mallu ,Bass -Karu , Trummid -Kekkonen. Bänd on andnud kontserte siin-seal ja nüüd on ka üks kauamängiv valmis vorbitud nimel PARAGRAHV - Live in Sindi!
Koduleht
Eduardo Cunha

Eduardo Consentino da Cunha (sündinud 20. septembril 1958 Rio de Janeiros) on Brasiilia poliitik ja raadiojutlustaja. Ta oli 1. veebruarist 2015 kuni 7. juulini 2016 Brasiilia Esindajatekoja President (spiiker).
Ta on lõpetanud Cândido Mendese ülikooli (Universidade Cândido Mendes) majandusteaduse alal.

Isiklikku

Ta on abielus ajakirjaniku Cláudia Cruziga; neil on neli last.
Hugo Magnus Tschakkar

Hugo Magnus Tschakkar (ka Hugo Chakkar; 20. september 1900 Peterburi – 11. september 1974 Rhinebeck, New Yorgi osariik) oli eesti loomaarst.
Tschakkar võttis osa Eesti Vabadussõjast Julius Kuperjanovi pataljoni koosseisus 1. roodu reamehena.
Lõpetas Tartu Ülikooli loomaarstiteaduskonna loomaarsti diplomiga 1926. aastal. Korporatsioon Fraternitas Dorpatensise vilistlane. Ta oli ka Loomaarstide Koja liige. Oli Kaitseliidus Viru maleva Haljala malevkonna veterinaarpealik alates 1937. aasta 23. detsembrist.
Tschakkar töötas peale ülikooli lõpetamist loomaarstina Sagadis kuni 1940. aastani. Esimese Nõukogude okupatsiooni ajal varjas ennast Sagadi kandis kuni Saksa vägede sissetungini. Sõja ajal läks perega Saksamaale. Sõja lõppedes sattus USA tsooni ja emigreerus Ühendriikidesse. USA-s leidis pagulasena tööd tapamaja veterinaarina. Naine ja poeg saadeti Ida-Saksa tsoonist tagasi Eesti NSV-sse.
Lähen ja tulen

"Lähen ja tulen" on ansambli Põhja-Tallinn laul ja singel. Laul on ansambli debüütplaadilt "Per aspera ad astra".
Laul jõudis 2012. aasta Raadio 2 aastahiti valimistel 2. kohale.
Arkna mõis

Arkna mõis (saksa keeles Arknal) oli mõis Rakvere kihelkonnas Virumaal, nüüdisajal jääb Lääne-Viru maakonda Rakvere valda.
Arkna mõis asutati 1772 aastal Varangu mõisast eraldumisel. Alates 1881. aastast oli Arkna Schubertite fideikomiss.
Peahoonest ida poole jääb park, mida läbib Selja jõgi.
Pentti Haanpää

Pentti Mikael Haanpää (14. oktoober 1905 Pulkkila – 30. september 1955 Pyhäntä) oli soome kirjanik.
Łachva

Ajalugu

Łachvat mainitakse esimest korda aastal 1493. Asula hakkas kuuluma Navahradaki vojevoodkonda ja Navahradaki maakonda. Algul Leedu suurvürstide valduses olnud asula läks hiljem Kiszkade ja seejärel Radziwillide valdusesse.
XVII sajandil sai Łachvast alev, selle juurde rajati mõisakompleks. XVIII sajandil rajati mõisa juurde ka loss. Need ehitised on tänapäevaks kahjuks hävinud.
Poola jagamisel läks Łachva aastal 1793 Venemaa koosseisu. Alev hakkas kuuluma Minski kubermangu. Asula omanikuks said Sayn-Wittgensteinid. XIX sajandi alguses hakkas asulas tegutsema polsterdatud mööblit valmistav vabrik. alevis oli suur juutide kogukond. Aastal 1897 oli alevis 3894 elanikku, neist 1597 olid juudid; aastal 1909 oli elanikke 8654, neist 2880 juudid. Alev oli toona Niemirowicz-Szczyttide valdus.
Pärast Esimest maailmasõda kuulus Łachva Poola koosseisu. 1939. aastast kuulus asula Nõukogude Liitu, ühtlasi kaotas see ka alevi staatuse. Aastal 1942 toimus kohalikus getos elanud juutide ülestõus, mis oli esimene selletaoline Natsi-Saksamaal. Getos olnud 2350 juudist suurem osa hukkus, umbes tuhandel õnnestus põgeneda.
Jõekruiis

Seos Eestiga

Eestis korraldatakse samuti mitmeid erinevaid jõekruiise. Tartus tehakse neid enim, näiteks toimuvad ringreisid Emajõel. Üheks jõekruiisi korraldajaks Tartus on Setoline, üheks laevaks on M/I Alfa, kuhu mahub 80 inimest, reis kestab poolteist tundi ja laeva pardal on avatud kohvik. Samuti tehakse ka muid ekskursioone, näiteks Tartu-Piirissaare, mis kestab 4-4,5h.
Arvo Kukumägi

Elulugu

Arvo Kukumägi õppis aastatel 1965–1973 Saatse 8-klassilises Koolis, lõpetas 1976. aastal Värska Keskkooli ja 1980. aastal Tallinna Riikliku Konservatooriumi lavakunstikateedri näitlejana. Aastatel 1987–1989 läbis ta Moskvas stsenaristide ja režissööride kõrgemad kursused (Высшие курсы сценаристов и режиссеров), lõpetades mängufilmide režissöörina.
Aastail 1980–1984 töötas ta Eesti NSV Riiklikus Noorsooteatris. Sealtpeale oli ta vabakutseline näitleja.

Isiklikku

Kukumäe eraelu oli kirju: kaks lahutatud abielu, neli last kolme naisega, palju kooselusid.

Auhinnad

Kevadkülvi voliniku Mait Kukemeri rolli eest filmis "Ideaalmaastik" pälvis Kukumägi 1982. aastal Tallinnas peetud XV üleliidulisel (= Nõukogude Liidu) filmifestivalil parima meesnäitleja auhinna (kahasse teise filminäitlejaga).
Suure Vankri auhind 1999. aastal.
Eesti Raadio (ER) Raadioteater 2006. aasta näitlejaauhind Isa rolli eest Jussi Kylätasku kuuldemängus «Ahi».
Wilhelm (eesnimi)

Wilhelm on mehenimi.
Titulaarnõunik

Titulaarnõunik (vene keeles титулярный советник) oli Venemaa keisririigi tsiviilteenistuse IX klassi teenistusaste. Sellest kõrgem oli kolleegiumiassessori ja madalam kolleegiumisekretäri teenistusaste. Kaardiväes vastas sellele kaardiväeporutšiku, maavägedes staabikapteni (a-st 1884, varem kapteni), ratsaväes staabirittmeistri (a-st 1884, varem rittmeistri), mereväes leitnandi (a-st 1797, 1764−1797 porutšiku) ja kasakaväes alamjessauuli (a-st 1884, 1798−1884 jessauuli) auaste.
Teadlik nõusolek

Informeeritud nõusolek ehk informeeritud nõusolek ehk teavitatud nõusolek on otsusevõimelise inimese vabatahtlik nõusolek selleks, et temaga või temasse otseselt puutuvalt midagi tehakse (näiteks talle tehakse kirurgiline operatsioon või töödeldakse tema isikuandmeid), kui ta seda andes on teadlik selle tegevuse olemusest ja eesmärgist ning selle võimalikest tagajärgedest.
Teadliku nõusoleku mõiste on pärit patsiendiga tehtavate ravi- ja diagnostikaprotseduuride ning katsealuste osalusel tehtavate inimkatsete kontekstist.     
Normatiivse bioeetika seisukohast on teatud protseduuride tegemine ilma teadliku nõusolekuta lubamatu. Kui asjaosaline ei ole otsusevõimeline, delegeeritakse informeeritud nõusoleku andmine või sellest keeldumine asendusotsustajale.

Patsiendi ja katsealuse teadliku nõusoleku nõude põhjendused

Patsiendi ja katsealuse informeeritud nõusoleku nõudel on mitu põhjendust.

Patsiendi ja katsealuse tervise ja heaolu kaitse

Teadliku nõusoleku nõue ei lase teadlastel katsealuste huvidest üle sõita ning kaitseb patsiente arstide paternalistlike otsustuste eest selle kohta, mis on patsiendile hea.  
Kui lähtutakse utilitarismist, siis tekib järgmine raskus. Miks peaks arvestama kangekaelse patsiendi otsust, kui ta ei usalda meditsiini, ei hooli  oma tervisest, lähtub ainult religioossetest või moraalsetest kaalutlustest, ja miks hoolida katsealuste nõusolekust, kui kaalul on uue ravimi väljatöötamine, mis on üldsuse huvides?
Pärnu Issandamuutmise kirik

Pärnu Issandamuutmise kirik on kirik Pärnus aadressil Aia tänav 5. See on Eesti Apostlik-Õigeusu Kiriku Pärnu ja Saare piiskopkonna katedraalkirik.
Kirikut hakati ehitama aastal 1902, see valmis ja pühitseti aastal 1904. Vana-vene stiilis kirikuhoone ehitamise eestvedaja oli Mihkel Suigusaar, hoone arhitekt oli Vladimir Lunski, ehitusmeister oli Karl Klein. 11 ikooniga ikonostaas valmis aastal 1927.
Magnus Zeller

Elulugu

Zeller sündis protestantlikus peres Biesenrodes, Harzi mägede piirkonnas. 1901 kolis pere Magdeburgi ja 1906 Berliini.
Kunstihariduse sai Zeller 1908–1911 Lovis Corinthi ateljees Berliinis, kus ta õppis nii maali kui skulptuuri. 1912–1913 täiendas Zeller end Pariisis Académie Juliani kunstikoolis.
Esimese maailmasõja puhkedes teenis Zeller 1915–1918 Saksa sõjaväes ning oli tegev Berliini sõdurite ja tööliste ühingus. Natsirežiimi ajal oli Zelleri looming põlu all kui "mandunud kunst" (sks. k. entartete Kunst) ning talle ei antud luba kunstimaterjalide ostmiseks. Siiski suutis Zeller luua mitmeid antifašistlikke teoseid.

Zelleri seos Eestiga

Zeller kutsuti Pallase graafikaateljesse õppejõuks 1923. aastal. Ta oli tubli joonistaja, tundis graafikatehnikaid, kuid õppejõuna polnud tal sellist kaasahaaravat indu, nagu oli olnud Kindil. Zeller töötas Pallases 1. juulini 1924, mil tema leping kooliga lõppes, ja ta naasis Saksamaale.
Ilmar Ainsaar

Ilmar Ainsaar (12. august 1919 Tallinn – 15. jaanuar 1978 Melbourne) oli eesti luterlik vaimulik Austraalias.
Ta sündis aastal 1919 Valgas. Valgas lõpetas ta progümnaasiumi. Aastal 1952 lõpetas ta Pariisis Sorbonne'i ülikooli usuteaduskonna. Akadeemiliselt kuulus ta korporatsiooni Sakala. 
1940. aasta suvel asutas ta koos sõpradega salaorganisatsiooni "Kobar". 4. juulil 1941 algatasid "Kobara" liikmed vastupanu organiseerimise punastele ja relvade kogumise. Ta heiskas rahvuslipu ka seltsi "Säde" majale juulis 1941. Hiljem osales ta lahingutegevuses Eesti Leegioni koosseisus, osaledes lahingutes Izjumi, Hadnitsa ja Valki lahingutes (Ukrainas), ta sai haavata Tšerkassõ kotis ja evakueeriti piiramisrõngast ühega viimastest transpordilennukitest. Veel osales ta Auvere ja Sinimägede lahingus. Sügisel 1944 deserteerus ta Saksa sõjaväest, liikudes koos viie kaaslasega läbi Poola, Tšehhoslovakkia ja Austria Põhja-Itaaliasse, et vangi anda lääneliitlastele.
Ta oli Prantsusmaa eestlaste usuline hooldaja 1950–1954. 6. juunil 1954 ordineeris piiskop Johan Kõpp ta pastoriks. Ta oli aastatel 1954–1970 Melbourne'i koguduse õpetaja.

Isiklikku

Ta oli abielus prantslanna Jacqueline'iga, neil oli neli last.
Artur Rööp

Artur Rööp (16. veebruar 1907 Riidaja vald, Liivimaa kubermang – 24. oktoober 1967 Enköping) oli Eesti agronoom.

Elulugu

Artur Rööp oli talupidaja poeg.
Lõpetas 1926 Pärnu Linna Ühisgümnaasiumi ja 1931 TÜ põllumajandusteaduskonna; dr .agr. (1948, Bonni Ülikool), väitekiri "Grünlandsfragen in Estland (1918–1940). Oli 1931–1943 Tooma Sookultuuri- ja Maaparanduskooli õpetaja ning sookatsejaama assistent, 1943–1944 Põllumajanduse Keskvalitsuse katsehariduse osakonna vaneminspektor. Põgenes 1944 Saksamaale, 1944–1945 oli agronoom Sudeedimaa loomakasvatuse valitsuses. Asus 1948 Rootsi, oli 1948–1954 Wiadi koduloomade katseinstituudi kanala juhataja, 1957–1962 Bockholmssätra kanala juhataja, 1954–1957 Lida linnukasvatuskooli juhataja, 1962–1967 kutsekooli õpetaja Enköpingis.
Maryam Mīrzākhānī

Maryam Mīrzākhānī (12. mai 1977 Teheran – 14. juuli 2017 Stanford,  California, USA) oli iraani päritolu Ameerika Ühendriikide matemaatik, esimene naissoost Fieldsi medali laureaat (2014).
Ta lõpetas 1999. aastal Teheranis asuva Sharifi Tehnoloogiainstituudi bakalaureusekraadiga matemaatika erialal ja sai 2004. aastal Harvardi Ülikoolist doktorikraadi (doktoritöö "Simple Geodesics on Hyperbolic Surfaces and the Volume of the Moduli Space of Curves").
Mīrzākhānī on töötanud Princetoni Ülikooli abiprofessorina; 2008. aastal sai ta Stanfordi ülikooli matemaatikaprofessoriks (2009–2017).
Teadlasena olid tema peamised uurimissuunad matemaatikas Teichmülleri ruum, hüperboolne geomeetria, ergoodsusteooria ja sümplektiline geomeetria. 2014. aastal Soulis toimunud Rahvusvahelise Matemaatikute Kongressi (IMC) avatsemoonial anti kätte Fieldsi medalid, sealhulgas Mīrzākhānīle, kes sai medali "väljapaistva panuse eest Riemanni pindade ja nende moodulite dünaamikasse ja geomeetriasse".

Isiklikku

Maryam Mīrzākhānīl diagnoositi 2013. aastal rinnavähk. Ta suri 40 aasta vanuselt 14. juulil  2017 Stanfordi haiglas. Maryam oli abielus Stanfordi ülikooli matemaatika osakonna kaasprofessori tšehhi rahvusest Jan Vondrákiga (sündinud 1974).  Elasid nad Palo Altos. 2011. aastal sündis neil tütar Anahita.
Saale Laos

Saale Laos (sündinud 1974) on Eesti jurist, riigikohtunik (kriminaalkolleegium).
Saale Laos lõpetas 1996. aastal Tartu Ülikooli õigusteaduskonna cum laude, 2000. aastal omandas ta Tartu Ülikoolis magister iuris cum laude teaduskraadi. Aastatel 1997–2007 töötas Saale Laos erinevatel ametikohtadel Justiitsministeeriumis karistusõiguse ja karistuspoliitika valdkonnas. Saale Laos oli ka õiguskantsleri nõunik 2007–2014.
28. jaanuaril 2014 nimetas Riigikogu ta Riigikohtu liikmeks alates 3. märtsist 2014. Selle otsuse poolt olid 80 Riigikogu liiget, vastu ei olnud keegi ja erapooletuks jäid 2. Ta andis ametivande 18. veebruaril 2014.
Ta on Riigikohtu kriminaalkolleegiumi eestseisja alates 1. jaanuarist 2017.
Sarviklõoke

Sarviklõoke (Eremophila alpestris) on lõolaste sugukonda kuuluv linnuliik.
Eestis on ta haruldane läbirändaja.
Pinnaserästik

Mürgihambad

Pinnaserästik mürgitab, sageli fataalselt, saaklooma mürgihammastest väljutatava toksiinina toimiva sülje vahendusel.
Madu liigutab mürgihambad vertikaalasendisse, suud seejuures avamata. Erinevalt enamikust teistest kaevuva eluviisiga madudest, kes ei hammusta ka siis kui neid selleks ärgitada, hammustavad pinnaserästikud meelsasti esimesel võimalusel.
Käesoleval ajal peetakse kõigi perekonda liigitatud madude hammustust mürgiseks. Kui üksikud surmajuhtumid välja arvata, siis ei põhjusta nende madude hammustus inimesel meditsiiniliselt olulisi mürgistusseisundeid.

Sigimine

Pinnaserästikute sugulise sigimise vormiks on ovipaaria – kõik paaritumise üle elanud ja edukalt mune kandnud suguküpsed emased maod on munaspoegijad.
Seebi tänav

Seebi tänav on tänav Tallinnas Kristiine linnaosas Tondi ja Järve asumis. Tänav algab Tondi tänavalt, kulgeb esialgu loode–kagusuunaliselt, jõuab välja Tallinna–Keila raudteeni ning kulgeb seejärel raudteega paralleelselt edela suunas, kuni pöörab loode poole ja lõpeb Marsi tänaval. Seebi tänav on ligikaudu 950 meetri pikkune.
Seebi tänaval asus Tallinna Farmaatsiatehas.
Seebi tänav on nime saanud 1881. aastal lähikonnas paiknenud seebivabriku järgi. Tänava saksakeelne nimi oli Seifenstrasse ja venekeelne Мыловая улица. Pikka aega ulatus Seebi tänav Tondi tänavalt üle Tallinna–Keila raudtee Pärnu maanteeni. 1950. aastatel Seebi tänava raudteeülesõidukoht likvideeriti ja Seebi tänav ulatus ainult Tallinna–Keila raudteeni. 25. septembril 1959 ühendati Seebi tänavaga endine Salu tänav Tallinna–Keila raudtee ääres nime kordumise tõttu.
Katie Bouman

Katherine Louise Bouman (sündinud 9. mail 1989 West Lafayette'is Indiana osariigis USAs) on Ameerika arvutiteadlane.
Ta uurib arvutuslikku pilditöötlust arvutites ning juhtis meeskonda, mis töötas välja algoritmi, millega saadi Event Horizon Telescope'i ('sündmuste horisondi teleskoobi') abil esimene pilt mustast august. Ta on arvutiteaduse õppejõud California Tehnoloogiainstituudis.

Lapsepõlv ja haridus

Bouman kasvas üles West Lafayette'i linnas Indiana osariigis, kus lõpetas keskkooli (West Lafayette Junior-Senior High School) 2007. aastal. Keskkooliõpilasena uuris ta pilditöötlust koos Purdue Ülikooli professoritega. Esmakordselt kuulis ta Event Horizon Telescope'ist koolis 2007. aastal.
Katie Boumani isa Charles Addison Bouman on West Lafayette'is asuvas Purdue Ülikoolis elektriinsenerinduse professor.
Bouman õppis elektriinsenerindust Michigani Ülikoolis, mille lõpetas bakalaureusekraadiga summa cum laude 2011. aastal. Ta kaitses magistrikraadi samal alal Massachusettsi Tehnoloogiainstituudis, kus läbis ka doktorantuuri. Bouman kuulus MITi Haystacki Observatooriumi meeskonda. USA Riiklik Teadusfond (National Science Foundation) andis talle stipendiumi (Graduate Fellowship). Boumani magistriväitekiri "Estimating Material Properties of Fabric through the Observation of Motion" ("Riide materiaalsete omaduste hindamine selle liikumise jälgimise teel") pälvis Ernst Guillemini auhinna parima magistritöö eest. Järeldoktorantuuriks siirdus Bouman Harvardi Ülikooli, kus liitus Event Horizon Telescope'i pilditöötlusmeeskonnaga. 2016. aastal esines Bouman TEDx-i konverentsil ettekandega "Kuidas pildistada musta auku" ("How to Take a Picture of a Black Hole"), mis selgitas projektis kasutatavat algoritmi. Doktorikraadi elektriinsenerinduses ja arvutiteaduses sai ta MIT-st 2017. aastal.

Karjäär ja uurimistöö

Boumani meeskond töötas välja algoritmi Continuous High-resolution Image Reconstruction using Patch priors, lühendina CHIRP. Algoritmi kasutati, et saada pilt ülimassiivsest mustast august galaktika Messier 87 tuumas.
MITis vastutas Bouman algoritmi eest, mida kasutati, loomaks esimesi kujutisi mustast august, mis avaldati 2019. aasta aprillis. Tema meeskond pakkus arvutuslikku tuge tugevatest väljades toimiva üldrelatiivsuse tundmaõppimisel. Bouman theorized that black holes leave a background shadow of hot gas. Masinõppealgoritm täidab lüngad kogu maailma teleskoopidest pärinevates andmetes, luues ekstrapolatiivselt virtuaalse Maa-suuruse teleskoobi. Bouman juhtis tööd Sündmuste Horisondi Teleskoobi piltide verifitseerimise ja kujutiste parameetrite valikuga.
2019. aasta algul asus Bouman tööle dotsendina California Tehnikainstituudis. Seal töötab ta uute süsteemidega digitaalse pilditöötluse alal.
Betty Shabazz

Betty Shabazz (sünninimi Betty Jean Sanders; nimi organisatsioonis Nation of Islam Betty X; 28. mai 1936 Detroit – 23. juuni 1997) oli Malcolm X-i abikaasa.
Pärast keskkooli õppis ta Alabama õppeasutuses Tuskegee Institute ning seejärel haigla Brooklyn State Hospital õdede koolis.
Shabazzil ja tema abikaasal oli kokku kuus last, kes on kõik tütred: Attilah (1958), Qubilah (1960), Ilyasah (1963), Gamilah (1964) ja kaksikud Malaak ning Malikah (1965).
1. juunil 1997 süütas Shabazzi tütrepoeg Malcolm Shabazz, kes elas tema juures, tema New Yorgi korteri. Shabazz sai põletushaavu üle 80 protsendil kehapinnast, millesse ta mõne nädala pärast suri. Malcolm Shabazzile mõisteti hiljem 18-kuune vabadusekaotus alaealiste kinnipidamiskohas ettevaatamatu tapmise eest.
Eesti Moritz Hermann Jacobi Selts

Eesti Moritz Hermann Jacobi Selts (inglise Estonian Society of Moritz Hermann Jacobi) on Eesti mittetulundusühing, mille eesmärk on edendada Eestis tugevvooluelektrotehnikaga seonduvat.
Selts kanti Äriregistrisse 1999.
Adolf von Fürstenberg

Adolf von Fürstenberg oli Liivi ordu liige, Maasilinna foogt ja Pärnu komtuur.
Adolfi vanemad olid Johann von Fürstenberg zu Hörde ja Bele Kuken, Dortmundi kodaniku tütar. Adolf sündis tõenäoliselt Hördes Dortmundi lähedal.
1475. aastal on Fürstenbergi mainitud Vestfaalis ilmikuna. Tõenäoliselt varsti pärast seda astus ta Liivi ordusse ja oli aastatel 1499–1507 Maasilinna foogt. Seejärel pole tema kohta üle kümne aasta teateid, alles 1522–1526 on teda märgitud endise Pärnu komtuurina. Arvestades lünki teadaolevate Pärnu komtuuride ametiaegades, võis ta komtuur olla kas 1509–1510, 1516–1517, 1517–1520 või 1520~1522. Eelviimane periood näib kõige tõenäolisem, sest on neist pikim, üheaastaseid vahesid käsknike ametiaegade vahel oli aga tihti. Pärast 1526. aastat Adolfi kohta teated puuduvad.
Aniste karstinõgu

Aniste karstinõgu (nimetatud ka: Aniste karstialaks) on kaitstav karstinõgu Lääne-Viru maakonnas Tapa vallas. Karstinõo lähedal asub teine karstiala – Einjärve karstinõgu. Need kaks karstinõgu on arvatud Savalduma karstikaitseala koosseisu.
Paul Mauriat

Paul Mauriat (4. märts 1925 Marseille – 3. november 2006 Perpignan) oli prantsuse dirigent ja helilooja.
Tallinna Tehnikaülikooli muuseum

Tallinna Tehnikaülikooli muuseum (lühendatult: TTÜ muuseum) Tallinna Tehnikaülikooli raamatukogu koosseisu kuuluv struktuuriüksus (muuseum).
Muuseumi eesmärk on põhikirja järgi "ühiskonnale tehnikateaduse ja ülikoolihariduse tutvustamine TTÜ ajaloo ning muuseumikogu kaudu". Muuseumi ülesanneteks on põhikirja järgi "koguda, säilitada ja uurida TTÜ ajaloo ja tegevusega seotud kultuuripärandit ning korraldada selle üldsusele vahendamist teaduslikel, hariduslikel ja meelelahutuslikel eesmärkidel".
Lontova mõis

Lontova mõis (saksa keeles Blücher, Port-Kunda) oli poolmõis Viru-Nigula kihelkonnas Virumaal.
Liivo Niglas

Liivo Niglas (sündinud 2. novembril 1970 Jõgeval) on eesti dokumentalist ja etnoloog.
Ta lõpetas aastal 1989 Keila 1. Keskkooli. 1995. aastal lõpetas ta Tartu Ülikooli ajaloo erialal, magistrikraadi etnoloogia alal kaitses ta samas 1999. aastal.
Rava soo

Rava soo on soo Järva maakonnas Järva vallas. Soo pindala on 158 ha.
Soo piirialal kasvab kaitstav tammik – Rava tammik.
Soo turbakihi paksus on kuni 3,8 m.